क्या आप जिंदगी में रोज क्रिकेट खेल रहे हैं?
इ स गुरुवार देर रात मुंबई से भोपाल की फ्लाइट 6E107 दो घंटे लेट हो गई। यात्री बेचैन और खीझ रहे थे क्योंकि भोपाल में निश्चित तौर पर उनका डिनर ठंडा होने वाला था। पर वहां सफेद कुर्ता पहने एक शख्स उस भीड़ में बिल्कुलN. Raghuraman's column - Are you playing cricket everyday in life?
इस गुरुवार देर रात मुंबई से भोपाल की फ्लाइट 6E107 दो घंटे लेट हो गई। यात्री बेचैन और खीझ रहे थे क्योंकि भोपाल में निश्चित तौर पर उनका डिनर ठंडा होने वाला था। पर वहां सफेद कुर्ता पहने एक शख्स उस भीड़ में बिल्कुल अलग था।
एक ओर जहां हर कोई फोन पर अपने रिश्तेदारों से जोर-जोर से बात करके बार-बार फ्लाइट लेट होने पर अपनी नाखुशी दिखा रहे थे, दूसरी ओर उस शख्स ने इंतजार के पूरे समय शायद ही अपना फोन निकाला। 120 मिनट के प्रतीक्षा काल और 65 मिनट की यात्रा में अपना फोन चैक नहीं करना, यहां तक कि वाट्सएप मैसेज भी नहीं देखना कम ही देखने को मिलता है।
मेरी आंखें उन शख्स का पीछा करने लगीं। मुझे उनका साथ पसंद आ रहा था क्योंकि वह किसी को परेशान नहीं कर रहे थे। उनकी जुदा पर्सनैलिटी देखकर मुझे अंदर से बहुत शांति मिली जैसे खुशी संक्रामक होती है। और मेरे 185 मिनट ऐसे गुजरे जैसे उतने समय में खेले गए टी20 मैच में गुजरते हैं। 
उनके हाथ में कोई बैगेज नहीं था, सिर्फ एक किताब थी और अपने चारों ओर फैली असंतुष्टि से बेखबर वो पूरी तरह किताब में डूबे हुए थे। यात्री गुस्से में थे, एयरलाइन स्टाफ भी बार-बार की गहमागहमी भरी पूछताछ से चिढ़ रहा था, लेकिन वो ये हंगामा देखने के लिए एक बार भी नहीं उठे।
वह खुद में खुश थे मानो उन्होंने खुद से वादा किया हो कि ‘हालात कुछ भी हो, मैं खुश रहूंगा और जो चीजें मेरे नियंत्रण में नहीं है, उनको लेकर दुखी नहीं होऊंगा।’ हममें से कई लोग काम के सिलसिले में यात्रा करते हैं, जिससे हमें पैसे मिलते हैं और हम सोचते हैं कि इससे खुशियां खरीद सकते हैं।
पर ये आदमी हर संभव तरीके से खुशियां चुरा रहा था जैसे दो बल्लेबाज सर्वाधिक रन बनाने के लिए स्टंप्स के बीच तेज दौड़कर एक या दो रन चुरा लेते हैं। अगर जिंदगी में खुशियां किसी स्कोर की तरह होतीं, तो उस रात ये शख्स सर्वाधिक स्कोर करता।
यात्रा के अंत में मेरे लिए वह शख्स ‘मैन ऑफ द मैच’ का विजेता था क्योंकि विमान में बैठे 140 यात्रियों में वह सबसे प्रसन्न था, जहां बाकी लोग देरी के कारण नाराज थे और लेकिन उस व्यक्ति को किसी भी बाहरी घटनाक्रम से फर्क नहीं पड़ा। 
ये बिल्कुल क्रिकेट के खेल की तरह है, जो खेल की अपील और उससे मिलने वाले आनंद का आभारी होता है कि यह खेल न सिर्फ नियमों के मुताबिक खेला जाना चाहिए बल्कि खेल भावना के तहत भी होना चाहिए। क्रिकेट को जिंदगी की तरह बताने का उद्देश्य ये है कि संभवत: क्रिकेट ही ऐसा खेल है, जिसमें नियम के तहत खेलने पर भी ‘चीट’ का ठप्पा लग सकता है!
नहीं तो ज्यादातर खेलों में अगर खिलाड़ी नियम तोड़ता है तो नियम के मुताबिक पैनाल्टी लगती है और खेल जारी रहता है। पर क्रिकेट अलग है। जब गेंद फेंकनी शुरू हो जाए और अगर बल्लेबाज क्रीज छोड़ दे, तो नियमों के मुताबिक गेंदबाज उसे आउट कर सकता है।
नियम के मुताबिक इसे मांकडिंग कहते हैं। पर वो गेंदबाज और उसकी टीम को दर्शक ‘चीट’ या ‘बेमानी’ करार देते हैं और विशेषज्ञ पूरे मैच के दौरान इसे खेल भावना के खिलाफ बताते हैं। इसलिए निष्पक्ष खेल की जिम्मेदारी सिर्फ कप्तानों की नहीं है, बल्कि सभी खिलाड़ियों पर है। 
फंडा यह है कि जिंदगी टी20 क्रिकेट मैच की तरह है। खेल के उस दिन क्या हुआ- जीते या हारे- पर व्यक्तिगत स्तर पर हर किसी को अधिकांश दिन हमारे सृजनकर्ता से ‘मैन ऑफ द मैच अवॉर्ड’ (पढ़ें खुशी का स्तर) लेने के लिए खुद को तैयार करना चाहिए, ऊपर वाला ही यह ‘क्रिकेट मैच’ आयोजित करता है, जिसे हम जिंदगी कहते हैं।